text: байқожа нұра алабындағы өзен. қарағанды облысының қарқаралы ауданы арқылы өтеді. нұраның сол саласы. ұзындығы 99 км, су жинайтын алабы 1154 км2. сораң, отар тауларындағы бұлақтардан басталатын керегетас пен ұзынбұлақ өзендерінің қосылған арнасы. негізінен қар, ішінара жер асты суымен толығады. аңғарының беткейлері көлбеу, кең жайылмасы бар. басты салалары: керегетас, ұзынбұлақ. жылдық орташа ағыны 0,75 м3/с. қараша сәуір айларында мұз қатады. жайылмасының қызыл қоңыр, күңгірт топырағында селеу, сұлыбас, қылқан селеу, ал биіктеу жерінде бұта өседі.